CELEX: 32019R0361
Language: fi
Date: 2018-12-13 00:00:00
Title: Komission delegoitu asetus (EU) 2019/361, annettu 13 päivänä joulukuuta 2018, delegoidun asetuksen (EU) N:o 151/2013 muuttamisesta kauppatietorekistereissä pidettäviin tietoihin pääsyn osalta (ETA:n kannalta merkityksellinen teksti.)

22.3.2019   
               
               
                  FI
               
               
                  Euroopan unionin virallinen lehti
               
               
                  L 81/69
               
            
         KOMISSION DELEGOITU ASETUS (EU) 2019/361,
         annettu 13 päivänä joulukuuta 2018,
         delegoidun asetuksen (EU) N:o 151/2013 muuttamisesta kauppatietorekistereissä pidettäviin tietoihin pääsyn osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 81 artiklan 5 kohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 648/2012 81 artiklan 3 kohtaa on muutettu asetuksen (EU) 2015/2365 (2) 32 artiklan 3 kohdalla lisäämällä useita tahoja niitä tahoja koskevaan luetteloon, joille kauppatietorekisterin on annettava johdannaisia koskevia tietoja, jotta ne voivat toteuttaa tehtävänsä ja toimeksiantonsa. Sen vuoksi nämä tahot olisi sisällytettävä myös komission delegoituun asetukseen (EU) N:o 151/2013 (3), jossa olisi täsmennettävä, mistä tiedoista on kyse ja minkätasoinen pääsy annetaan johdannaisia koskeviin tietoihin. Tästä syystä on tärkeää, että kauppatietorekisterit pystyvät tarkasti tunnistamaan asianomaiset vastapuolet ja transaktiot. Kauppatietorekisterien antamaan pääsyyn olisi kuuluttava pääsy vastapuolen tekemiä johdannaissopimuksia koskeviin transaktiotietoihin riippumatta siitä, onko vastapuoli toisen yrityksen emo- tai tytäryritys, edellyttäen, että vaadittu pääsy koskee asianomaisen tahon velvollisuuksien ja toimeksiantojen täyttämiseen tarvittavia tietoja.
                  
               
                     (2)
                  
                  
                     Monilla asetuksen (EU) N:o 648/2012 81 artiklan 3 kohdassa luetelluilla tahoilla on useita erilaisia velvollisuuksia ja toimeksiantoja. Jottei kauppatietorekisterien tarvitsisi jatkuvasti tarkistaa, minkä toimeksiannon ja minkä erityisen tarpeen vuoksi tietty taho pääsyä pyytää, on aiheellista sallia, että kauppatietorekisterit antavat jokaiselle taholle keskitetyn pääsyn, jonka olisi katettava kunkin tahon velvollisuudet ja toimeksiannot. Tällä tavoin pyritään välttämään kauppatietorekistereihin kohdistuva tarpeeton hallinnollinen rasitus.
                  
               
                     (3)
                  
                  
                     Asetuksen (EU) N:o 648/2012 81 artiklan 3 kohdassa lueteltujen tahojen pääsy kaikkiin johdannaisia koskeviin tietoihin, mukaan luettuina johdannaisia koskevat tiedot, joita kauppatietorekisteri ei ole hyväksynyt, sekä komission delegoidun asetuksen (EU) N:o 150/2013 (4) 19 artiklassa tarkoitetun johdannaisia koskevan täsmäytysprosessin jälkeiset tiedot, on erittäin tärkeää sen varmistamiseksi, että kyseiset tahot pystyvät täyttämään velvollisuutensa ja toimeksiantonsa.
                  
               
                     (4)
                  
                  
                     Tietyt asetuksen (EU) N:o 648/2012 81 artiklan 3 kohdassa luetellut tahot vastaavat rahoitusvakauteen kohdistuvien järjestelmäriskien seurannasta. Jotta ne voisivat hoitaa tehtävänsä moitteettomasti, niillä olisi oltava pääsy mahdollisimman moniin markkinatoimijoihin ja -paikkoihin, ja niiden olisi saatava johdannaisista niin kattavat ja yksityiskohtaiset tiedot kuin niiden vastuualueella, joka voi kyseisestä tahosta riippuen olla jäsenvaltio, euroalue tai unioni, on saatavilla.
                  
               
                     (5)
                  
                  
                     Asetuksen (EU) N:o 648/2012 81 artiklan 3 kohdan g alakohdassa tarkoitetulla Euroopan keskuspankkijärjestelmän, jäljempänä ’EKPJ’, jäsenellä olisi johdannaisten ja rahapolitiikan välisten kytkösten vuoksi oltava pääsy kyseisen jäsenen liikkeeseen laskeman valuutan määräisiä johdannaisia koskeviin positiotietoihin. Positiotietoihin olisi kuuluttava johdannaistiedot, jotka kootaan yksittäisistä vastapuolista eri perusteiden, kuten kohde-etuuden, tuotteen ja maturiteetin mukaan.
                  
               
                     (6)
                  
                  
                     Euroopan pankkiviranomainen, jäljempänä ’EPV’, Euroopan vakuutus- ja lisäeläkeviranomainen, jäljempänä ’EVLEV’, ja Euroopan järjestelmäriskikomitea, jäljempänä ’EJRK’, kuuluvat Euroopan finanssivalvojien järjestelmään, ja niillä on rahoitusvakauden ja järjestelmäriskin osalta hyvin samanlaiset toimeksiannot ja velvollisuudet kuin Euroopan arvopaperimarkkinaviranomaisella, jäljempänä ’EAMV’. Sen vuoksi on tärkeää, että mainituilla viranomaisilla on EAMV:n tavoin pääsy kaikkiin johdannaisia koskeviin transaktiotietoihin.
                  
               
                     (7)
                  
                  
                     Neuvoston asetuksella (EU) N:o 1024/2013 (5) on perustettu yhteinen valvontamekanismi, jäljempänä ’YVM’. Kauppatietorekisterin olisi varmistettava, että Euroopan keskuspankilla, jäljempänä ’EKP’, on pääsy kaikkiin sellaisia johdannaissopimuksia koskeviin transaktiotietoihin, jotka on tehnyt mikä tahansa EKP:n yhteisen valvontamekanismin puitteissa asetuksen (EU) N:o 1024/2013 nojalla valvoma vastapuoli.
                  
               
                     (8)
                  
                  
                     Kriisinratkaisuviranomaisille on Euroopan parlamentin ja neuvoston direktiivin 2014/59/EU (6) nojalla annettava mainitun direktiivin 1 artiklan 1 kohdassa tarkoitettuihin yhteisöihin vaikuttavat tehokkaat toimintakeinot, jotta estetään häiriöiden leviäminen. Kullakin kriisinratkaisuviranomaisella olisi näin ollen oltava pääsy näiden yhteisöjen ilmoittamia johdannaisia koskeviin transaktiotietoihin.
                  
               
                     (9)
                  
                  
                     Euroopan parlamentin ja neuvoston asetuksen (EU) N:o 806/2014 (7) mukaan yhteinen kriisinratkaisuneuvosto on vastuussa yhteisen kriisinratkaisumekanismin tehokkaasta ja johdonmukaisesta toiminnasta muun muassa vastaamalla kriisinratkaisusuunnitelmien laadinnasta kyseisen asetuksen 2 artiklassa tarkoitettujen yhteisöjen osalta. Jotta yhteinen kriisinratkaisuneuvosto pystyisi laatimaan kriisinratkaisusuunnitelmia, kauppatietorekisterin olisi annettava sille pääsy sellaisia johdannaissopimuksia koskeviin transaktiotietoihin, jotka on tehnyt mikä tahansa asetuksen (EU) N:o 806/2014 soveltamisalaan kuuluva vastapuoli.
                  
               
                     (10)
                  
                  
                     Jotta asetuksen (EU) N:o 648/2012 81 artiklan 3 kohdan o ja p alakohdassa tarkoitetuilla viranomaisilla olisi mahdollisuus täyttää velvollisuutensa ja toimeksiantonsa, niillä olisi oltava pääsy velvollisuuksiensa ja toimeksiantojensa piiriin kuuluvien vastapuolten ilmoittamiin tietoihin.
                  
               
                     (11)
                  
                  
                     Tämä asetus perustuu teknisten sääntelystandardien luonnoksiin, jotka EAMV on toimittanut Euroopan komissiolle.
                  
               
                     (12)
                  
                  
                     EAMV on kuullut asianomaisia viranomaisia ja EKPJ:n jäseniä ennen kuin se on toimittanut teknisten sääntelystandardien luonnokset, joihin tämä asetus perustuu. Lisäksi EAMV on järjestänyt avoimia julkisia kuulemisia, analysoinut mahdollisia kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (8) 37 artiklan mukaisesti perustetulta arvopaperimarkkina-alan osallisryhmältä.
                  
               
                     (13)
                  
                  
                     Sen vuoksi delegoitua asetusta (EU) N:o 151/2013 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan delegoidun asetuksen (EU) N:o 151/2013 2 artikla seuraavasti:
            
               
                  ”2 artikla
                  Kunkin asianomaisen viranomaisen velvollisuuksien ja toimeksiannon mukainen pääsy johdannaisia koskeviin tietoihin
                  
                     1.   Kauppatietorekisterin on varmistettava, että johdannaisia koskevat transaktiotiedot, jotka asetetaan asetuksen (EU) N:o 648/2012 81 artiklan 3 kohdassa lueteltujen tahojen saataville tämän artiklan 3–17 kohdan mukaisesti, sisältävät seuraavat tiedot:
                     
                                 a)
                              
                              
                                 delegoidun asetuksen (EU) N:o 148/2013 (*1) liitteessä olevien taulukoiden 1 ja 2 mukaisesti tehdyt johdannaisia koskevat ilmoitukset, mukaan luettuina tuoreimmat kauppaa koskevat tiedot sellaisista johdannaisista, jotka eivät ole erääntyneet tai joista ei ole tehty ilmoituksia, joissa toimen tyyppinä on ”Virhe”, ”Ennenaikainen päättyminen”, ”Tiivistäminen” tai ”Position osa” delegoidun asetuksen (EU) N:o 148/2013 liitteessä olevan taulukon 2 kentän 93 mukaisesti;
                              
                           
                                 b)
                              
                              
                                 olennaiset tiedot kauppatietorekisterin hylkäämistä johdannaisia koskevista ilmoituksista, mukaan luettuina kaikki edellisenä työpäivänä hylätyt johdannaisia koskevat ilmoitukset, sekä niiden hylkäämisen syyt;
                              
                           
                                 c)
                              
                              
                                 kaikkien sellaisten johdannaisten täsmäytystila, joiden osalta kauppatietorekisteri on toteuttanut delegoidun asetuksen (EU) N:o 150/2013 19 artiklan mukaisen täsmäytysprosessin.
                              
                           
                  
                     2.   Kauppatietorekisterin on annettava tahoille, joilla on asetuksen (EU) N:o 648/2012 81 artiklan 3 kohdan mukaisesti useita velvollisuuksia tai toimeksiantoja, keskitetty pääsypiste näiden velvollisuuksien ja toimeksiantojen piiriin kuuluvia johdannaisia koskeviin tietoihin.
                  
                  
                     3.   Kauppatietorekisterin on annettava EAMV:lle pääsy kaikkiin johdannaisia koskeviin transaktiotietoihin, jotta EAMV voi käyttää valtuuksiaan velvollisuuksiensa ja toimeksiantojensa mukaisesti.
                  
                  
                     4.   Kauppatietorekisterin on annettava Euroopan pankkiviranomaiselle (EPV), Euroopan vakuutus- ja lisäeläkeviranomaiselle (EVLEV) ja Euroopan järjestelmäriskikomitealle (EJRK) pääsy kaikkiin johdannaisia koskeviin transaktiotietoihin.
                  
                  
                     5.   Kauppatietorekisterin on annettava energia-alan sääntelyviranomaisten yhteistyövirastolle (ACER) pääsy kaikkiin sellaisia johdannaisia koskeviin transaktiotietoihin, joissa kohde-etuus on energiaa.
                  
                  
                     6.   Kauppatietorekisterin on annettava markkinapaikkoja valvovalle viranomaiselle pääsy kaikkiin kyseisillä markkinapaikoilla toteutettuja johdannaisia koskeviin transaktiotietoihin.
                  
                  
                     7.   Kauppatietorekisterin on annettava direktiivin 2004/25/EY 4 artiklan nojalla nimetylle valvontaviranomaiselle pääsy kaikkiin sellaisia johdannaisia koskeviin transaktiotietoihin, joissa kohde-etuutena on arvopaperi, jonka on laskenut liikkeeseen yritys, joka täyttää yhden tai useamman seuraavista ehdoista:
                     
                                 a)
                              
                              
                                 yritys on otettu kaupankäynnin kohteeksi kyseisen viranomaisen jäsenvaltioon sijoittautuneella säännellyllä markkinalla, ja yrityksen arvopapereita koskevat julkiset ostotarjoukset kuuluvat tämän viranomaisen valvontatehtävien ja -toimeksiantojen piiriin;
                              
                           
                                 b)
                              
                              
                                 yrityksen sääntömääräinen kotipaikka tai päätoimipaikka on kyseisen viranomaisen jäsenvaltiossa, ja yrityksen arvopapereita koskevat julkiset ostotarjoukset kuuluvat tämän viranomaisen valvontatehtävien ja -toimeksiantojen piiriin;
                              
                           
                                 c)
                              
                              
                                 yritys on direktiivin 2004/25/EY 2 artiklan 1 kohdan c alakohdassa määritelty tarjouksen tekijä a ja b alakohdassa tarkoitetuille yrityksille, ja sen tarjoama vastike sisältää arvopapereita.
                              
                           
                  
                     8.   Kauppatietorekisterin on annettava asetuksen (EU) N:o 648/2012 81 artiklan 3 kohdan j alakohdassa tarkoitetulle viranomaiselle pääsy kaikkiin johdannaisia koskeviin transaktiotietoihin, jotka koskevat kyseisen viranomaisen valvontatehtävien ja -toimeksiantojen piiriin kuuluvia markkinoita, sopimuksia, kohde-etuuksia, viitearvoja ja vastapuolia.
                  
                  
                     9.   Kauppatietorekisterin on annettava EKPJ:n jäsenelle, jonka tapauksessa jäsenvaltion rahayksikkö on euro, pääsy seuraaviin tietoihin:
                     
                                 a)
                              
                              
                                 kaikki johdannaisia koskevat transaktiotiedot, kun johdannaisen viiteyhteisö on sijoittautunut kyseisen EKPJ:n jäsenen jäsenvaltioon tai jäsenvaltioon, jonka rahayksikkö on euro, ja kuuluu tämän jäsenen toimivaltaan sen valvontatehtävien ja -toimeksiantojen mukaisesti tai kun referenssiomaisuus on kyseisen EKPJ:n jäsenen jäsenvaltion tai sellaisen jäsenvaltion valtionvelkaa, jonka rahayksikkö on euro;
                              
                           
                                 b)
                              
                              
                                 euromääräisiä johdannaissopimuksia koskevat positiotiedot.
                              
                           
                  
                     10.   Kauppatietorekisterin on annettava sellaiselle asetuksen (EU) N:o 648/2012 81 artiklan 3 kohdassa mainitulle viranomaiselle, joka valvoo rahoitusvakauteen kohdistuvia järjestelmäriskejä ja jonka jäsenvaltion rahayksikkö on euro, pääsy kaikkiin sellaisia johdannaissopimuksia koskeviin transaktiotietoihin, jotka on tehty sellaisilla markkinapaikoilla tai sellaisten keskusvastapuolten ja vastapuolten toimesta, jotka kuuluvat kyseisen viranomaisen velvollisuuksien ja toimeksiantojen piiriin tämän valvoessa rahoitusvakauteen kohdistuvia järjestelmäriskejä euroalueella.
                  
                  
                     11.   Kauppatietorekisterin on annettava EKPJ:n jäsenelle, jonka tapauksessa jäsenvaltion rahayksikkö ei ole euro, pääsy seuraaviin tietoihin:
                     
                                 a)
                              
                              
                                 kaikki johdannaisia koskevat transaktiotason tiedot, kun johdannaisen viiteyhteisö on sijoittautunut kyseisen EKPJ:n jäsenen jäsenvaltioon ja kuuluu tämän jäsenen toimivaltaan sen valvontatehtävien ja -toimeksiantojen mukaisesti tai kun referenssiomaisuus on kyseisen EKPJ:n jäsenen jäsenvaltion valtionvelkaa;
                              
                           
                                 b)
                              
                              
                                 EKPJ:n kyseisen jäsenen liikkeeseen laskeman valuutan määräisiä johdannaisia koskevat positiotiedot.
                              
                           
                  
                     12.   Kauppatietorekisterin on annettava sellaiselle asetuksen (EU) N:o 648/2012 81 artiklan 3 kohdassa mainitulle viranomaiselle, joka valvoo rahoitusvakauteen kohdistuvia järjestelmäriskejä ja jonka jäsenvaltion rahayksikkö ei ole euro, pääsy kaikkiin sellaisia johdannaissopimuksia koskeviin transaktiotietoihin, jotka on tehty sellaisilla markkinapaikoilla tai sellaisten keskusvastapuolten ja vastapuolten toimesta, jotka kuuluvat kyseisen viranomaisen velvollisuuksien ja toimeksiantojen piiriin tämän valvoessa rahoitusvakauteen kohdistuvia järjestelmäriskejä jäsenvaltiossa, jonka rahayksikkö ei ole euro.
                  
                  
                     13.   Kauppatietorekisterin on annettava EKP:lle sen hoitaessa tehtäviään yhteisen valvontamekanismin puitteissa neuvoston asetuksen (EU) N:o 1024/2013 nojalla pääsy kaikkiin sellaisia johdannaissopimuksia koskeviin transaktiotietoihin, jotka on tehnyt mikä tahansa EKP:n yhteisen valvontamekanismin puitteissa neuvoston asetuksen (EU) N:o 1024/2013 (*2) nojalla valvoma vastapuoli.
                  
                  
                     14.   Kauppatietorekisterin on annettava asetuksen (EU) N:o 648/2012 81 artiklan 3 kohdan o ja p alakohdassa mainitulle toimivaltaiselle viranomaiselle pääsy kaikkien kyseisen viranomaisen velvollisuuksien ja toimeksiantojen piiriin kuuluvien vastapuolten tekemiä johdannaissopimuksia koskeviin kaikkiin transaktiotietoihin.
                  
                  
                     15.   Kauppatietorekisterin on annettava asetuksen (EU) N:o 648/2012 81 artiklan 3 kohdan m alakohdassa tarkoitetulle kriisinratkaisuviranomaiselle pääsy kaikkiin transaktiotietoihin, jotka koskevat kyseisen viranomaisen velvollisuuksien ja toimeksiantojen piiriin kuuluvien vastapuolten tekemiä johdannaissopimuksia.
                  
                  
                     16.   Kauppatietorekisterin on annettava yhteiselle kriisinratkaisuneuvostolle pääsy kaikkiin transaktiotietoihin, jotka koskevat asetuksen (EU) N:o 806/2014 soveltamisalaan kuuluvien vastapuolten tekemiä johdannaissopimuksia.
                  
                  
                     17.   Kauppatietorekisterin on annettava keskusvastapuolta valvovalle viranomaiselle ja tarvittaessa saman keskusvastapuolen yleisvalvonnasta vastaavalle EKPJ:n jäsenelle pääsy kaikkiin transaktiotietoihin, jotka koskevat keskusvastapuolen määrittämiä johdannaisia.
                  
               
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 201, 27.7.2012, s. 1.
         
            (2)  Euroopan parlamentin ja neuvoston asetus (EU) 2015/2365, annettu 25 päivänä marraskuuta 2015, arvopapereilla toteutettavien rahoitustoimien ja uudelleenkäytön raportoinnista ja läpinäkyvyydestä sekä asetuksen (EU) N:o 648/2012 muuttamisesta (EUVL L 337, 23.12.2015, s. 1).
         
            (3)  Komission delegoitu asetus (EU) N:o 151/2013, annettu 19 päivänä joulukuuta 2012, OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä niiden teknisten sääntelystandardien osalta, joissa yksilöidään tiedot, jotka kauppatietorekisterien on julkaistava ja annettava saataville, ja operatiiviset standardit tietojen kokoamista ja vertailemista sekä tietoihin pääsyä varten (EUVL L 52, 23.2.2013, s. 33).
         
            (4)  Komission delegoitu asetus (EU) N:o 150/2013, annettu 19 päivänä joulukuuta 2012, OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä kauppatietorekisterien rekisteröintihakemusten yksityiskohtia koskevien teknisten sääntelystandardien osalta (EUVL L 52, 23.2.2013, s. 25).
         
            (5)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).
         
            (6)  Euroopan parlamentin ja neuvoston direktiivi 2014/59/EU, annettu 15 päivänä toukokuuta 2014, luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta (EUVL L 173, 12.6.2014, s. 190).
         
            (7)  Euroopan parlamentin ja neuvoston asetus (EU) N:o 806/2014, annettu 15 päivänä heinäkuuta 2014, yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta (EUVL L 225, 30.7.2014, s. 1).
         
            (8)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).